Die nuwe Suid-Afrika: Verwysings na wapens op jeugliga-CD kwel MRK
Sep 05 2008 08:25:31:183PM - (SA)Carien du PlessisAs dit van die ANC-jeugliga afhang, is die verkiesingsveldtog se klankbaan die geluid van masjiengeweervuur, AK47’s en oorlogsliedere – iets wat die Menseregtekommissie (MRK) laat regop sit.Die jeugliga beplan om met sy 64ste verjaardagvieringe volgende week ’n CD met die oog op volgende jaar se verkiesing bekend te stel.Mnr. Floyd Shivambu, jeugliga-woordvoerder, het gister gesê die CD bevat “liedere wat ons in die organisasie sing, niks dramaties nie”.Die CD is deur die platejoggie Oskido van YFM vervaardig.Talk Radio 702 het gister ’n eksemplaar daarvan in die hande gekry. Die lirieke van een liedjie, wat in Zoeloe gesing word, lui: “Ons is gewapen met AK47’s. Ons is gewapen met PK’s (masjiengewere). Ons wil veg. Voorwaarts met die stryd, voorwaarts met die oorlog.”Mnr. Jody Kollapen, MRK-voorsitter, het gesê die kommissie kwel hom oor die liedjies.“Wat ook al die bedoeling agter dié . . . woorde; die simboliek is iets wat ons moet vermy.“Die kwessie van geweld in die gemeenskap is so dat ons eerder van die taal van geweld moet wegbly.”Mnr. Julius Malema, jeugliga-leier, het voorheen deurgeloop nadat hy gesê het die jeug sal doodmaak vir Zuma.Die jeugliga het ook gister gesê hy hoop om sy ledetal teen die einde vanjaar te verhoog. Dit het van 500 000 in 2004 tot 317 000 gedaal.Shivambu het gesê dit is weens die registrasieproses wat verander het. Die jongste syfer dateer volgens hom van Februarie, en hy sê voornemende lede bel die jeugliga daagliks.Oorsprong:Beeldhttp://www.news24.com/Beeld/Suid-Afrika/0,,3-975_2388978,00.html
Posted by Rudi Prinsloo on 6.9.08. Link